google/wiki40b huggingface dataset:
Ιωάννης Ζαχαρίας

Βιογραφία

Είναι γνωστό ότι ο Ζαχαρίας φοίτησε στην Σχολή των Ωραίων Τεχνών (η μετέπειτα Ανωτάτη Σχολή Καλών Τεχνών) της Αθήνας και ότι συνέχισε κατόπιν τις σπουδές του στο Μόναχο κοντά στον Καρλ φον Πιλότυ (Karl von Piloty).
Ο δάσκαλος του πρότεινε να του δώσουν υποτροφία λόγω του εξαιρετικού ταλέντου του.
Συμμετείχε στη Διεθνή Έκθεση της Βιέννης το 1873.
Η εκδήλωση όμως ψυχασθένειας διέκοψε πολύ νωρίς την καλλιτεχνική του πορεία. 
Πέθανε στο Ψυχιατρείο της Κέρκυρας, αλλά η ακριβής χρονολογία του θανάτου του δεν είναι γνωστή.
Από τα λίγα έργα του, έχει χαρακτηριστεί ως «τολμηρός ζωγράφος με εξαιρετικά πρωτότυπη δημιουργία». Είχε ταραγμένο ψυχικό βίο και οι συνθήκες του θανάτου του είναι άγνωστες.
Brunette Models

Πρόβατοφωνή

Ο Brunette Models όπως ο Ερημίτης Κάτωτερος δημιουργεί με το Ξένια Αγαπενε μουσικό ντουέτο με τίτλο Προβατοφώνη.

Μουσική ανάπτυξη

Για τα τελευταία χρόνια δεν έχει δημοσιεύσει επίσημα τα πιεσμένα άλμπουμ. Ο Πέτρος αποσύρθηκε από τον κόσμο και επικεντρώθηκε μόνο στη μουσική, χωρίς προαγωγή, A & R, PR (Δημόσιες Σχέσεις) και χωρίς καν σύνδεση με το διαδίκτυο. Στο καλλιτεχνικό μανιφέστο του, μιλά για αυτή την ασκητικότητα, ότι ο σημερινός κόσμος αγαπά περισσότερο το όνομα του συνθέτη παρά τη μουσική του. Ο Πέτρος πιστεύει ότι δεν είναι καλό. Στη μουσική βλέπει τον Χριστιανικό μυστικισμό ως πιθανή Προσευχή του Ιησού, ένα είδος ησυχασμού.
Εθνική Κουβέιτ (ποδόσφαιρο ανδρών)

Ιστορία

Η πρώτη συμμετοχή σε τελική φάση του Παγκοσμίου Κυπέλλου ήταν το 1982, όπου έφερε μία ισοπαλία με την Τσεχοσλοβακία αλλά έχασε από Αγγλία και Γαλλία. Στο Ασιατικό Κύπελλο Εθνών Ποδοσφαίρου έφτασε στον τελικό του 1976 και κατέκτησε το τρόπαιο το 1980. 
Η νίκη της Εθνικής Κουβέιτ επί του Μπουτάν το 2000 με 20–0 ήταν, μέχρι εκείνη τη χρονιά, η μεγαλύτερη νίκη στην ιστορία του διεθνούς ποδοσφαίρου. Το ρεκόρ τερματίστηκε το 2001, όταν η Εθνική Αυστραλίας (ποδόσφαιρο ανδρών) κέρδισε την Τόνγκα με 22–0.

Στάδιο

Έδρα της εθνικής ομάδας είναι το Διεθνές Στάδιο Τζαμπέρ Αλ Αχμάντ, χωρητικότητας 65.000 θεατών, που βρίσκεται στην πρωτεύουσα Πόλη του Κουβέιτ.
Μεγάλος Βούδας της Ταϊλάνδης

Ο Μεγάλος Βούδας της Ταϊλάνδης είναι το ψηλότερο άγαλμα της Ταϊλάνδης και το ένατο ψηλότερο στον κόσμο
Βρίσκεται στον Βουδιστικό ναό Βατ Μουάνγκ στην επαρχία Ανγκ Θονγκ και έχει ύψος 92 μ. (300 ft.) και πλάτος 63 μ. (210 ft.) Είναι κατασκευασμένο από τσιμέντο και βαμμένο με χρυσό χρώμα.  
Απεικονίζει τον ιδρυτή του βουδισμού, τον βούδα Σιντάρτα Γκαουτάμα.
Ντούμποβσκο

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Βλαδίμηρος Α΄ του Κιέβου

Η παιδική ηλικία

Το ακριβές έτος γέννησης του Βλαδίμηρου μας είναι άγνωστο, εντοπίζεται όμως στα τέλη της δεκαετίας του 950. Ήταν νόθος γιος του Σβιάτοσλαβ A΄ του Κιέβου με την υπηρέτριά του Μαλούσα. Δεδομένου ότι ο πατέρας του απουσίαζε συνεχώς σε εκστρατείες, την ανατροφή του ανέλαβαν ο θείος του Ντομπρίνια και η χριστιανή γιαγιά του Χέλγκα, αδελφός της Μαλούσα και μητέρα του Σβιάτοσλαβ αντίστοιχα. Η επιρροή των δύο αυτών προσώπων θα αποδειχθεί σημαντικότατη στις μετέπειτα αποφάσεις του.
Όταν ο Σβιάτοσλαβ κατέλαβε τα ΒΑ Βαλκάνια και μετακίνησε την πρωτεύουσα στο Δούναβη (Περεγιασλάβετς, 969), εγκατέστησε τους νεαρούς γιους του ως Πρίγκιπες (τοπικούς κυβερνήτες) σε διάφορες πόλεις των Ρως. Οι σημαντικότερες δόθηκαν στο Γιάροπολκ (Κίεβο), το Βλαδίμηρο (Νόβγκοροντ) και τον Όλεγκ (Ντρέβλινια). Με αυτόν τον τρόπο οι τρεις τους έπαιρναν τις πρώτες θέσεις στην κούρσα της διαδοχής που θα ερχόταν πολύ σύντομα.

Η αναρρίχηση και τα πρώτα χρόνια στο θρόνο

Ο Σβιάτοσλαβ πλήρωσε την επέκταση στα Βαλκάνια με την ίδια του τη ζωή το 972, όταν δολοφονήθηκε από Πεσενέγους κατ' εντολήν του βυζαντινού αυτοκράτορα Ιωάννη Τζιμισκή. Η πρωτεύουσα επέστρεψε στο Κίεβο και το στέμμα πέρασε στο Γιάροπολκ, αλλά ο Όλεγκ (με την υποστήριξη του Βλαδίμηρου) αμφισβήτησε τη νομιμότητά του. Ακολούθησε εμφύλιος πόλεμος όπου νίκησε ο πρώτος - ο Όλεγκ σκοτώθηκε  το 977, ο δε Βλαδίμηρος απέδρασε στη Σκανδιναβία για να μην πέσει στα χέρια του αδελφού του. Κατά τη διάρκεια της αυτοεξορίας του συγκρότησε ένα στράτευμα από βαράγγους μισθοφόρους και το 978 ανακατέλαβε το Νόβγκοροντ. Δύο χρόνια αργότερα κατέλαβε και το Κίεβο χωρίς μάχη, σκοτώνοντας ύπουλα το Γιάροπολκ ενώ διαπραγματεύονταν (980) και φορώντας το στέμμα του.
Τα πρώτα χρόνια του στο τιμόνι των Ρως χαρακτηρίσθηκαν από έναν επιτυχημένο συνδυασμό διπλωματίας και πολέμου. Ασφάλισε τα νότια σύνορά του επιτρέποντας σε τουρκικά φύλα να εγκατασταθούν εκεί, δημιουργώντας μία ασπίδα προστασίας έναντι μελλοντικών εισβολών. Παράλληλα διοργάνωσε επιτυχημένες εκστρατείες κατά κατά των Πολωνών, των Γιοτβιγκίων (βαλτικός λαός), των Βουλγάρων του Βόλγα και των Πεσενέγων, με τις οποίες επανασταθεροποίησε την κυριαρχία του Κιέβου στο σύστημα ποτάμιων συγκοινωνιών της ανατολικής Ευρώπης, ιδιαίτερα στην Εμπορική Οδό Βαράγγων - Ελλήνων.
Την ίδια περίοδο ο Βλαδίμηρος προσπάθησε να μεταρρυθμίσει τον σλαβικό παγανισμό, καθιερώνοντας τη λατρεία του Περούν ως υπέρτατης θεότητας. Η προσπάθεια απέτυχε και τον οδήγησε στην απόφαση να εισαγάγει κάποια μονοθεϊστική θρησκεία από τα γειτονικά κράτη.
Βασίλειος Μπάλκος

Βιογραφία

Γεννήθηκε στην Πρέβεζα το 1874 και καταγόταν από καλή οικογένεια της πόλης. Σπούδασε θεολογία στη Θεολογική Σχολή της Χάλκης από την οποία αποφοίτησε το 1895. Ως κληρικός εστάλη στη Ρουμανία για να διδάξει σε Ελληνικά σχολεία. Εκεί αγάπησε τη δασκάλα Ματρώνα, την οποία παντρεύτηκε χωρίς να αποκτήσουν απογόνους. Το 1903 πήγε στο Μοναστήρι (Μπίτολα) ως αντιπρόσωπος του Μακεδονικού Κομιτάτου. Εκεί γνωρίστηκε και συνδέθηκε με στενή φιλία με τον Δημήτριο Λαμπράκη, εκδότη κατόπιν της εφημερίδας το Βήμα. Το 1911 ήρθε στην Πρέβεζα. Το 1912-13 διετέλεσε διοικητής του Καζά Μαργαριτίου. Το 1913 απέβαλε τα ράσα και έγινε θερμός οπαδός του Ελευθέριου Βενιζέλου. Εκλέχτηκε βουλευτής Πρέβεζας το 1917-1920 και 1920-1922. Διορίστηκε Δήμαρχος Πρέβεζας το 1923 και εκλέχτηκε δήμαρχος τις ίδιας πόλης το 1924, θέση στην οποία παρέμεινε μέχρι το 1929. Στις 7 Μαΐου του 1930 ο Ελευθέριος Βενιζέλος τον διόρισε, μετά από υπόδειξη του Δημητρίου Λαμπράκη, νομάρχη Ηλείας, θέση στην οποία παρέμεινε μέχρι τις 3 Οκτωβρίου 1930. Διορίστηκε νομάρχης Φλώρινας από το 1930 μέχρι το 1932, και Κεφαλλονιάς το 1933. Το 1934 εκλέχθηκε και πάλι δήμαρχος της Πρέβεζας και παρέμεινε μέχρι τις 20 Απριλίου 1941, οπότε παύτηκε από τους Ιταλούς. Είναι ο μακροβιότερος συνολικά δήμαρχος Πρέβεζας με 15 περίπου χρόνια δημαρχίας σε τέσσερις θητείες. Πέθανε φτωχός το 1943 στην Αθήνα.
Στην πόλη της Πρέβεζας κεντρική οδός, στην οποία στέκει το κτήριο της Λαϊκής Αγοράς που κτίστηκε επί δημαρχίας του, φέρει το όνομά του. Ο οικογενειακός τους τάφος είναι στο κοιμητήριο της Πρέβεζας.
Ερρίκος Γ΄ του Άνχαλτ-Άσερσλεμπεν

Βιογραφία

Ήταν ο δευτερότοκος γιος του Ερρίκου Β΄ πρίγκιπα του Άνχαλτ-Άσερσλεμπεν και της Ματίλντας των Γουέλφων, κόρης του Όθωνα Α΄ δούκα του Μπράουνσβαϊκ-Λύνεμπουρκ.
Το 1307 απεβίωσε άγαμος και ο αδελφός του Όθωνας Α΄ έμεινε μόνος πρίγκιπας του Άνχαλτ-Άσερσλεμπεν.
Συντελεστής συσχέτισης Spearman

Στη στατιστική, ο συντελεστής συσχέτισης Spearman, που πήρε το όνομά του από τον Charles Spearman και συχνά συμβολίζεται με το ελληνικό γράμμα ρ ή ως , είναι ένα μη-παραμετρικό μέτρο της στατιστικής εξάρτησης μεταξύ δύο μεταβλητών. Αξιολογεί το πόσο καλά μπορεί να περιγραφεί η σχέση μεταξύ των δύο μεταβλητών χρησιμοποιώντας μια μονότονη συνάρτηση. Εάν δεν υπάρχουν επαναλαμβανόμενες τιμές των δεδομένων, μια τέλεια συσχέτιση Spearman κατά +1 ή -1 συμβαίνει όταν κάθε μία από τις μεταβλητές είναι μια τέλεια μονότονη συνάρτηση της άλλης. Ο συντελεστής Spearman, όπως κάθε συντελεστής συσχέτισης, είναι κατάλληλος και για συνεχείς και για διακριτές μεταβλητές, συμπεριλαμβανομένων των  τακτικών διακριτών μεταβλητών.

Σχετικές ποσότητες

Υπάρχουν διάφορα άλλα αριθμητικά μέτρα που προσδιορίζουν την έκταση της στατιστικής εξάρτησης μεταξύ των ζευγαριών των παρατηρήσεων. Το πιο κοινό από αυτά είναι ο συντελεστής συσχέτισης Pearson product-moment.
Ένα εναλλακτικό όνομα για τη συσχέτιση κατάταξης Spearman είναι ο "βαθμός συσχέτισης". Σε αυτό, η «κατάταξη» μιας παρατήρησης αντικαθίσταται από το «βαθμό». Σε συνεχείς κατανομές, ο βαθμός μιας παρατήρησης είναι, κατά συνθήκη, πάντα το μισό λιγότερο από την κατάταξη, και ως εκ τούτου, σε αυτήν την περίπτωση, οι συσχετίσεις βαθμού και κατάταξης είναι οι ίδιες. Αν και ασυνήθιστο, ο όρος «βαθμός συσχέτισης» είναι ακόμα σε χρήση.

Ερμηνεία

Το πρόσημο της συσχέτισης Spearman δείχνει την κατεύθυνση της σχέσης μεταξύ της Χ (ανεξάρτητη μεταβλητή) και της Υ (εξαρτημένη μεταβλητή). Εάν η Υ τείνει να αυξάνεται όταν η Χ αυξάνει, ο συντελεστής συσχέτισης Spearman είναι θετικός. Εάν η Υ τείνει να μειώνεται όταν η Χ αυξάνει, ο συντελεστής συσχέτισης Spearman είναι αρνητικός. Μια μηδενική συσχέτιση Spearman δείχνει ότι δεν υπάρχει τάση για την Υ είτε να αυξηθεί ή να μειωθεί, όταν η Χ αυξάνει. Η συσχέτιση Spearman αυξάνει σε μέγεθος, όταν η Χ και η Υ είναι πιο κοντά στο να είναι τέλειες μονότονες συναρτήσεις η μία της άλλης.. Όταν η Χ και η Υ έχουν απόλυτη μονοτονική σχέση, ο συντελεστής συσχέτισης Spearman γίνεται 1.
Μια τέλεια μονότονα αυξανόμενη σχέση σημαίνει, για κάθε δύο ζεύγη τιμών δεδομένων Xᵢ, Yᵢ και Xⱼ, Yⱼ, ότι Xᵢ − Xⱼ και Yᵢ − Yⱼ έχουν πάντα το ίδιο πρόσημο. Μια τέλεια μονότονη φθίνουσα σχέση σημαίνει ότι αυτές οι διαφορές έχουν πάντα αντίθετα πρόσημα.
Ο συντελεστής συσχέτισης Spearman συχνά περιγράφεται ως "μη παραμετρικός." Αυτό μπορεί να έχει δύο έννοιες. Πρώτον, το γεγονός ότι μια τέλεια συσχέτιση Spearman προκύπτει όταν Χ και Υ σχετίζονται με οποιαδήποτε μονότονη συνάρτηση, που μπορεί να αντιπαραβληθεί με τη συσχέτιση Pearson, η οποία δίνει μόνο μια τέλεια τιμή όταν X και Υ σχετίζονται με μια γραμμική συνάρτηση. Η άλλη έννοια με την οποία ο συσχετισμός Spearman είναι μη παραμετρικός είναι ότι η ακριβής κατανομή της δειγματοληψίας του μπορεί να ληφθεί χωρίς να απαιτείται γνώση της κοινής κατανομής πιθανότητας της Χ και Υ.
Ταξιάρχης Αιτωλοακαρνανίας

Τοποθεσία

Το χωριό βρίσκεται σε κοντινή απόσταση από τη λίμνη Τριχωνίδα, σε περιοχή ανατολικά-βορειοανατολικά της όντας χτισμένο σε υψόμετρο περίπου 480 μέτρων, και εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Καλλιθέα, Λευκό, Λούστρα, Μέγας Δένδρος, Νερομάννα και Αγία Σοφία. Απέχει από το Αγρίνιο 26 χλμ. ενώ η Ιερά Μονή Προυσού απέχει οδικώς 34 χλμ. Σε κοντινή απόσταση, σε λίγο πιο ψηλά, βρίσκεται το «Μοναστήρι του Καταφυγίου», γνωστό ως «Καταφύγι» ή και Καταφίδι».

Ιστορικά στοιχεία

Στην περιοχή υπάρχουν ίχνη αρχαίας κατοίκησης και έχουν βρεθεί ερείπια δύο ναών που χρονολογούνται τέλη του 6ου αι. π.Χ. Στο Αρχαιολογικό Μουσείο Θέρμου εκτίθενται ακροκέραμο με τη μορφή Σιληνού, μικρό πήλινο ειδώλιο αμνού και πήλινες κεφαλές κορών. Ενδιαφέρουν παρουσιάζουν μια κεφαλή της θεάς Αθηνάς με αττικό τρίλοφο κράνος και μικρό χάλκινο έλασμα με ανάγλυφη παράσταση μικρού σκύλου.
Ο Ταξιάρχης αποτελεί ένα από τα χωριά της ιστορικής περιοχής του Απόκουρου. Σύμφωνα με κάποιες απόψεις το χωριό θεωρείται ως τόπος γέννησης του αγίου Κοσμά του Αιτωλού.
Αρκτική Γέφυρα

Η Αρκτική Γέφυρα ή Γέφυρα της Αρκτικής Θάλασσας είναι εποχική θαλάσσια διαδρομή μήκους 6.700 χιλιομέτρων που συνδέει τη Ρωσία με τον Καναδά και συγκεκριμένα το ρωσικό λιμάνι Μούρμανσκ με το λιμάνι του Τσώρτσιλ της Μανιτόμπα στο Κόλπο Χάντσον. Το Τσώρτσιλ είναι ο μόνος κύριος λιμένας στη βόρεια ακτή του Καναδά και δεν έχει οδικές συνδέσεις με τον υπόλοιπο Καναδά. Είναι το βόρειο άκρο του σιδηροδρόμου του Κόλπου του Χάντσον και είναι χρήσιμη σύνδεση για την εξαγωγή σιτηρών από τα καναδικά λιβάδια στις ευρωπαϊκές αγορές. Το λιμάνι του Μούρμανσκ στον ελεύθερο από πάγο κόλπο Κόλα συνδέεται σιδηροδρομικά με την Αγία Πετρούπολη και την υπόλοιπη Ευρώπη. Το Μουρμάνσκ συνδέεται επίσης με την υπόλοιπη Ρωσία με τον αυτοκινητόδρομο M18 Κόλα.
Η Ρωσία έχει δείξει έντονο ενδιαφέρον για την ανάπτυξη της διαδρομής της Αρκτικής Γέφυρας. Εάν αναπτυχθεί (μαζί με το βορειοδυτικό πέρασμα) θα μπορούσε να χρησιμεύσει ως σημαντική εμπορική διαδρομή μεταξύ της Ευρώπης και της Βόρειας Αμερικής. Σύμφωνα με τον εκπρόσωπο τύπου της Ρωσικής Ομοσπονδίας στην Οτάβα, τον Σεργκέι Χουντουιάκοφ, το άνοιγμα της εμπορικής διαδρομής έχει καταστεί δυνατό από την υποχώρηση του Αρκτικού πάγου. Επί του παρόντος, η διαδρομή είναι εύκολη στη πλοήγηση περίπου τέσσερις μήνες του έτους.
Η ιδέα μιας "Αρκτική Γέφυρας", με ένα κόμβο στο Τσώρτσιλ, προτάθηκε από τους Καναδούς στις αρχές της δεκαετίας του 1990. Το 1997 το λιμάνι του Τσώρτσιλ πωλήθηκε στην OmniTRAX με έδρα το Ντένβερ, η οποία είναι ένας μεγάλος φορέας σιδηροδρόμων. Το 2004, η OmniTRAX ξεκίνησε συνομιλίες με την Ναυτιλιακή Εταιρεία του Μουρμάνσκ για την προώθηση της ιδέας της Αρκτικής Γέφυρας. Ενώ το Καναδικό Συμβούλιο Σίτου κατόρθωσε να διατηρήσει το Τσώρτσιλ ένα βιώσιμο λιμάνι, εξάγοντας σχεδόν 400.000 τόνους σίτου κάθε χρόνο, η OmniTRAX αντιμετώπισε δυσκολίες στην αποβίβαση των εισαγωγών στο Τσώρτσιλ. Στις 17 Οκτωβρίου 2007, η πρώτη αποστολή λιπάσματος από το Μουρμάνσκ έφθασε στο λιμάνι του Τσώρτσιλ. Δύο ξεχωριστές εισαγωγές ρωσικού λιπάσματος ύψους 9000 τόνων πραγματοποιήθηκαν το 2008 και αγοράστηκαν από τον Συνεταιρισμό Αγροτών της Βόρειας Αμερικής του Σασκατούν από το Καλίνινγκραντ.
Το λιμάνι του Τσώρτσιλ εξήγαγε 710.000 τόνους σιτηρών το 1977, 621.000 τόνους το 2007 και 529.000 τόνους το 2009.
Το Συμβούλιο πωλήθηκε στην σαουδαραβική εταιρεία G3 Global Grain Group το 2015 και το λιμάνι του Τσώρτσιλ υπέφερε, καθώς οι αποστολές σιτηρών σταμάτησαν σταδιακά. Στη συνέχεια, η Omnitrax έκλεισε τη σιδηροδρομική γραμμή και το λιμάνι, αναφέροντας την κερδοφορία των επιχειρήσεων. Έπειτα, άρχισαν οι αρχικές συνομιλίες για να πουληθεί το λιμάνι και η σιδηροδρομική γραμμή σε μια τοπική κοινοπραξία των τοπικών κοινοτήτων των Πρώτων Εθνών της Μανιτόμπα, την Σιδηροδρομική Κοινοπραξία Μισνίπι.
Αδόλφος του Χόλσταϊν-Γκόττορπ

Βιογραφία

Ήταν ο τρίτος γιος του Φρειδερίκου Α΄ της Δανίας και της Σοφίας, κόρης του Μπόγκισλαβ Ι΄ δούκα της Πομερανίας. Εκπαιδεύτηκε από τον Φίλιππο Α΄ λάντγκραβο της Έσσης στο κάστρο του στο Κάσσελ για τέσσερα έτη. Αργότερα νυμφεύτηκε την κόρη του.
Στην αρχή τα δουκάτα των Σλέσβιχ & Χόλσταϊν τα διοικούσε ο πρωτότοκος αδελφός Χριστιανός Γ΄, καθώς ο δευτερότοκος Ιωάννης και ο Αδόλφος ήταν ανήλικοι. Αποφάσισαν ο μικρότερος Φρειδερίκος να ακολουθήσει σταδιοδρομία στη Λουθηρανική Εκκλησία. Το 1544 ο Αδόλφος έγινε 18 ετών διαπραγματεύθηκαν με τους ευγενείς των δουκάτων και αποφάσισαν τη διαίρεση ανάλογα με τα έσοδα κάθε περιοχής. Θα κρατούσαν τον τίτλο του δούκα. Ο Αδόλφος έλαβε το τμήμα με το κάστρο Γκόττορπ και ο κλάδος που ίδρυσε ονομάστηκε Σλέσβιχ-Χόλσταϊν-Γκόττορπ. Το 1551 ο Φρειδερίκος έγινε επίσκοπος του Σλέσβιχ και του Χίλντεσχαϊμ. Το 1580 απεβίωσε ο Ιωάννης άγαμος και η περιοχή του μοιράστηκε εξ' ίσου μεταξύ του Αδόλφου και του ανιψιού του Φρειδερίκου Β΄ της Δανίας.
Ο Αδόλφος εμπιστεύτηκε στον Γιόχαν Ράντσαου τη διαχείριση της περιοχής του και έκανε ταξίδια. Το 1547/8 παραβρέθηκε στη Συνέλευση (Diet) στο Άουγκσμπουργκ, όπου ο Κάρολος Ε΄ των Αψβούργων ήταν στο απόγειο της δόξας του. Το 1553 επέστρεψε στο δουκάτο και το 1556 διαδέχθηκε τον Φρειδερίκο ως επίσκοπος του Σλέσβιχ. Απεβίωσε το 1586 σε ηλικία 60 ετών.
Αναφέρεται στο βιβλίο του Στέφαν Χάυμ του 1981 Άχασβερ (αγγλικός τίτλος: Ο περιπλανώμενος Ιουδαίος), όπου εμφανίζεται ως υπέρμαχος του Λουθηρανισμού και διώκτης των αιρετικών Αναβαπτιστών του Σ. Μέννο. Ταυτόχρονα βοηθά τον Καθολικό Φίλιππο Β΄ της Ισπανίας εναντίον των Προτεσταντών Ολλανδών.
Πάρο

Γεωγραφία

Η Πάρο βρίσκεται κεντρικά της συνοικίας Πάρο.

Ιστορία

Το Ρινπούνγκ Ντζονγκ είναι ένα μοναστήρι με θέα την Πεδιάδα της Πάρο. Ένα μοναστήρι πρωτοφτιάχτηκε την αρχή του δέκατου αιώνα, αλλά πριν το 1646 ο Νγκαουάνγκ Νιαμγκάλ έχτισε ένα μεγαλύτερο στις παλιές θεμελιώσεις και για αιώνες αυτό το πενταώροφο κτήριο χρησίμευσε σαν άμυνα εναντίον των πολυάριθμων απέλπιδων προσπαθειών εισβολής των Θιβετιανών.
Χτισμένο από πέτρες αντί για λάσπη, το Ντζονγκ ονομάστηκε Ρινπούνγκ, που σημαίνει σωρός από κοσμήματα. Αν και πήρε αυτήν την ονομασία όλα τα κοσμήματά του, καθώς και το ίδιο, καταστράφηκαν από φωτιά το 1907. Μόνο η τάνγκα, γνωστή και ως Τονγκντέλ, έμεινε. Το Πάρο Ντζονγκ ξαναχτίστηκε μετά τη φωτιά.
Στον λόφο πάνω από το Ντζονγκ υπάρχει μία πόλη παρακολούθησης που λέγεται Τα Ντζονγκ, που από το 1967 ήταν το Εθνικό Μουσείο του Μπουτάν. Απέναντι από μια γέφυρα κάτω από το Ντζονγκ στέκεται το Παλάτι του Ουγκενπέλρι.
Ροστισλάβ Ροστισλάβοβιτς της Ρωσίας (1938-1999)

Βιογραφία

Ήταν ο πρωτότοκος γιος του Ροστισλάβ Αλεξάνδροβιτς πρίγκιπα της Ρωσίας και της Αλεξάνδρας, κόρης του Παύλου Γκαλίτσιν.
Απεβίωσε το 1999 στο Λονδίνο σε ηλικία 61 ετών.
Δάφνη Αγίου Δημητρίου (καλαθοσφαίριση γυναικών)

Ίδρυση

Το τμήμα ξεκίνησε τη λειτουργία του το 2011 επί προεδρίας του Χρήστου Τσούρη. Η πρωτοβουλία ανήκει στο Φώτη Παγώνη που αποτέλεσε και το βασικό χρηματοδότη του τμήματος κατά τα πρώτα του βήματα. Προπονητής ανέλαβε αρχικά ο Μιχάλης Καράμβαλης, ωστόσο τον Ιούλιο του 2012 τη σκυτάλη πήρε ο Αντώνης Μπουμπούς.

Πρώτα βήματα στο τοπικό (2012-2014)

Την αγωνιστική περίοδο 2012-13, οπότε και συμμετείχε για πρώτη φορά σε επίσημο Πρωτάθλημα της Ε.Σ.ΚΑ. Νότιας Αττικής, ο σύλλογος του Αγίου Δημητρίου ολοκλήρωσε τις αγωνιστικές του υποχρεώσεις στην 5η θέση της βαθμολογικής κατάταξης, σε σύνολο 15 ομάδων. Η θέση αυτή δεν επαρκούσε για συνεχίσει να αγωνίζεται στα Play-offs.
Την επόμενη χρονιά, 2013-14, στο τοπικό Πρωτάθλημα δήλωσαν συμμετοχή 17 ομάδες, ενώ δύο αποχώρησαν στην πορεία. Η Δάφνη ολοκλήρωσε τις αγωνιστικές της υποχρεώσεις για την κανονική περίοδο αήττητη, λαμβάνοντας το δικαίωμα να αγωνιστεί στα Play-offs ανόδου στα εθνικά πρωταθλήματα. Εκεί αντιμετώπισε αρχικά την ομάδα του Φοίνικα Πειραιώς απέναντι στην οποία επικράτησε δύο φορές σε ισάριθμους αγώνες (47-40 εντός, 37-38 εκτός). Στους τελικούς αντιμετώπισε την Ελευθερία Μοσχάτου απέναντι στην οποία χρειαζόταν δύο νικηφόρα αποτελέσματα. Στον πρώτο αγώνα όπου υποδέχτηκε εντός έδρας την Ελευθερία, κατάφερε να επικρατήσει με σκορ 49-43. Στο δεύτερο αγώνα, που οδηγήθηκε στην παράταση, η Ελευθερία κέρδισε το χαμένο έδαφος επικρατώντας με σκορ 65-61 (η μοναδική ήττα της Δάφνης μέσα στη χρονιά). Στον τρίτο και τελευταίο αγώνα η Δάφνη αναδείχθηκε Πρωταθλήτρια Ε.Σ.ΚΑ.Ν.Α. παίρνοντας τη νίκη με σκορ 65-54.

Πορεία στην Α2 Εθνική (2014-2016)

Η Δάφνη συμμετείχε για πρώτη φορά στο Πρωτάθλημα της Α2 Εθνικής Κατηγορίας την περίοδο 2014-15. Οι ομάδες που συνέθεσαν τον Όμιλο Νότου ήταν 12 στον αριθμό, με το σύλλογο του Αγίου Δημητρίου να ολοκληρώνει τις αγωνιστικές του υποχρεώσεις στην 5η θέση της τελικής βαθμολογίας. Αναλυτικότερα ισοβάθμισε με το Σπόρτιγκ, ο οποίος είχε επίσης συλλέξει 13 νίκες και 9 ήττες, εντούτοις τοποθετήθηκε μία θέση υψηλότερα από αυτόν βάσει των μεταξύ τους αποτελεσμάτων. Την περίοδο αυτό η Δάφνη πραγματοποίησε και την πρώτη της εμφάνιση στο Κύπελλο Ελλάδος, χωρίς να καταφέρει να ξεπεράσει στην 1η Αγωνιστική το εμπόδιο του Κρόνου Αγίου Δημητρίου από τον οποίο ηττήθηκε με σκορ 59-60 στην παράταση. Τη χρονιά αυτή προπονητής της ομάδας ήταν και πάλι ο Μπουμπούς, με βοηθό το Γεώργιο Καρατράντο. 
Η επόμενη περίοδος, 2015-16, αποδείχθηκε κομβικής σημασίας για το σύλλογο, καθώς η κατάκτηση από εκείνον του Πρωταθλήματος της Α2 Εθνικής τον οδήγησε στην Α1 Εθνική Κατηγορία. Ο Όμιλος Νότου συγκροτήθηκε από 11 ομάδες, λόγω αποχωρήσεων της τελευταίας στιγμής. Σε αυτό το πλαίσιο η Δάφνη είχε απολογισμό 19 νίκες και 1 ήττα, κατακτώντας την κορυφή του τελικού βαθμολογικού πίνακα. Στο θεσμό του Κυπέλλου Ελλάδος, η ομάδα απέκλεισε στην πρεμιέρα τον Ο.Α. Χανιών επικρατώντας εκτός έδρας με σκορ 45-64. Στη 2η Αγωνιστική, ωστόσο, η πορεία της τερματίστηκε επειδή έχασε από το Σπόρτιγκ με σκορ 48-58.
Χρυσές Σφαίρες του 2008

Η 66η απονομή των Χρυσών Σφαιρών, προς τιμήν ανθρώπων και ταινιών που ξεχώρισαν στον κινηματογράφο και την τηλεόραση κατά το έτος 2008, παρουσιάστηκε από την Ένωση Ξένων Ανταποκριτών του Χόλιγουντ στις 11 Ιανουαρίου 2009. Έλαβε χώρα στο Beverly Hilton Hotel στο Μπέβερλυ Χιλλς, της Καλιφόρνια, των Η.Π.Α. και μεταδόθηκε τηλεοπτικά από το Δίκτυο NBC.
Μεγάλη νικήτρια των βραβείων αναδείχθηκε η Αγγλίδα ηθοποιός Κέιτ Γουίνσλετ λαμβάνοντας το βραβείο καλύτερης ηθοποιού τόσο σε Α' όσο και σε Β' γυναικείο ρόλο για την ερμηνεία της στις ταινίες Ο Δρόμος της Επανάστασης και Σφραγισμένα Χείλη αντίστοιχα. Παράλληλα ξεχώρισε η ταινία Slumdog Millionaire, η οποία απέσπασε συνολικά 4 βραβεία, μεταξύ αυτών και εκείνο της καλύτερης δραματικής ταινίας.
Για την προσφορά του στον κινηματογράφο βραβεύτηκε ο σκηνοθέτης Στίβεν Σπίλμπεργκ, λαμβάνοντας το τιμητικό βραβείο «Σέσιλ Ντε Μιλ».

Υποψηφιότητες και νικητές

Οι υποψηφιότητες για αυτή τη χρονιά ανακοινώθηκαν στις 11 Δεκεμβρίου 2008. Ακολουθούν αναλυτικά παρακάτω. Με έντονη γραμματοσειρά δηλώνονται οι νικητές.
Μίμας (δορυφόρος)

Εξερεύνηση

Ο μη επανδρωμένος βολιστήρας Πάιονηρ 11 πέρασε από τον Κρόνο το 1979, και η κοντινότερή του προσέγγιση στον Μίμα ήταν στα 104.263 χλμ., στις 1 Σεπτεμβρίου 1979. Το Βόγιατζερ 1 πέρασε κοντά σε αυτό το 1980 και το Βόγιατζερ 2 το έτος 1981. Το Κασσίνι- Χόιχενς έχει φωτογραφήσει τον Μίμα πολλές φορές από το 2004, οπότε και εγκαταστάθηκε σε τροχιά γύρω από τον Κρόνο. Ένα από τα κοντινότερα περάσματά του πραγματοποιήθηκε στις 13 Φεβρουαρίου 2010, όταν ο βολιστήρας πέρασε σε απόσταση 9.500 χλμ. από τον Μίμαντα.
Αντώνιος Φίλιππος του Μονπανσιέ

Βιογραφία

Ήταν γιος του Λουδοβίκου-Φιλίππου Β΄ δούκα της Ορλεάνης και της Λουίζας-Μαρίας-Αδελαΐδας των Βουρβόνων, κόρης του Λουδοβίκου-Ιωάννη-Μάριου δούκα του Παντιέβρ.
Απεβίωσε 27 ετών, άγαμος.
Τιμ Λότους

H Τιμ Λότους (Team Lotus), ή απλά Λότους, είναι παλαιά ομάδα της Φόρμουλα 1 με επτά παγκόσμια πρωταθλήματα κατασκευαστών στο παλμαρέ της. Ήταν θυγατρική της βρετανικής βιομηχανίας αυτοκινήτων Lotus Cars, η οποία ειδικευόταν σε σπορ και αγωνιστικά οχήματα.
Κατασκεύαζοντας η ίδια τα αμαξώματα των μονοθεσίων της υπό την καθοδήγηση του ιδρυτή και αρχισχεδιαστή της Κόλιν Τσάπμαν, η Λότους ήταν υπεύθυνη για σειρά τεχνολογικών καινοτομιών. Κινητήρες προμηθευόταν από άλλους κατασκευαστές, με πιο επιτυχημένες τις συνεργασίες με την Κόβεντρι Κλίμαξ και την Κόσγουωρθ/Φορντ. 
Η Τιμ Λότους δεν πρέπει να συγχέεται με τις σύγχρονες κατόχους των πνευματικών δικαιωμάτων του ονόματος «Λότους» στη Φόρμουλα 1, συγκεκριμένα την Λότους Ρέισινγκ και την Λότους Φόρμουλα 1, οι οποίες συμμετείχαν στο πρωτάθλημα από το 2010 έως το 2015.

Πρωταθλήματα οδηγών

Η ομάδα κατάκτησε 6 πρωταθλήματα οδηγών, με τους:
Δημοσκοπήσεις για τις ελληνικές βουλευτικές εκλογές 2019

Όσο πλησιάζουν οι ελληνικές βουλευτικές εκλογές 2019, διάφοροι οργανισμοί διενεργούν δημοσκοπήσεις για να μετρήσουν τη πρόθεση ψήφου στην Ελλάδα κατά τη διάρκεια της θητείας του 17ου Ελληνικού Κοινοβουλίου. Οι βουλευτικές εκλογές διεξήχθησαν στις 7 Ιουλίου 2019.
Τα ποσοστά που παρουσιάζονται αφορούν καθαρή πρόθεση ψήφου του εκλογικού σώματος, όχι εκτίμηση του εκλογικού αποτελέσματος με διάφορα σενάρια κατανομής των αναποφάσιστων ή άλλες μεθόδους προβλέψεων, διαφορετικές για κάθε εταιρία δημοσκοπήσεων. Στη σπάνια περίπτωση που η εταιρία δεν δημοσιεύει τις κύριες μετρήσεις, αλλά μόνο εκτίμηση του εκλογικού αποτελέσματος, αυτό υποδηλώνεται με αστεράκι (*).
Σημαία της Γουιάνας

Η σημαία της Γουιάνας, γνωστή και ως Χρυσό Τόξο, καθιερώθηκε το έτος 1966. Σχεδιάστηκε από τον Αμερικανό Dr. Whitney Smith και τα χρώματά της είναι συμβολικά. Το πράσινο εκπροσωπεί τη γεωργία και τα δάση, το λευκό συμβολίζει τα ποτάμια και το νερό και το χρυσό τον ορυκτό πλούτο. Επίσης, το μαύρο αποτελεί σύμβολο υπομονής και το κόκκινο ζήλου και δυναμισμού. Καθιερώθηκε στις 26 Μαΐου του 1966. Η χώρα έχει Σύνταγμα από τις 6 Οκτωβρίου 1980.
Γ΄ Εθνική ποδοσφαίρου ανδρών 1987-1988

Το πρωτάθλημα της Γ΄ Εθνικής ποδοσφαίρου ανδρών της περιόδου 1987-88 διεξήχθη σε δύο ομίλους με τη συμμετοχή 36 ομάδων. 
Με την ολοκλήρωση του πρωταθλήματος την άνοδο στην Β΄Εθνική εξασφάλισαν ο Ατρόμητος Αθηνών, η Ε.Α.Ρ., ο Μακεδονικός και η Νίκη Βόλου.
Στη Δ΄Εθνική υποβιβάστηκαν οι ομάδες: Πανναυπλιακός ,Πανελευσινιακός, Εθνικός Αστέρας, Παναργειακός, Α.Ο. Κέρκυρα, Α.Σ. Ρόδος, Εργοτέλης, Αιολικός, Άρης Νικαίας, Αχαϊκή, Μεσσηνιακός, Αγροτικός Αστέρας, Α.Σ. Λαμία, Παναιτωλικός, Α.Ε. Πολυκάστρου, Ολυμπιακός Χαλκίδας, Εθνικός Αλεξανδρούπολης, Αναγέννηση Νεάπολης, Πανδραμαϊκός, Αναγέννηση Κολινδρού, Αλεξάνδρεια και Νέστος Χρυσούπολης.